{"word_count": 130, "character_count": 1260}
A Kossuth Rádió „Regényes történelem” című műsorában 2020. július 31-én Vágner Mária szerkesztő beszélgetett Kőszeghy Péter irodalomtörténésszel és Szeljak György kulturális antropológussal. Idézetek hangzottak el Zakariás János jezsuita leveleiből.A jezsuiták Latin-Amerikában a 17. század elejétől hozták létre missziós településeiket, ahol az indiánokat megkeresztelték, letelepítették, új mesterségekre tanították, a haszon egy részét pedig újabb fejlesztésekre fordították. Csakhogy a portugál és spanyol hódítók jobban szerették volna, ha ez a haszon őket gazdagítja. Ez pedig a 18. század közepén a jezsuita misszionáriusok kiűzetéséhez vezetett. A tragikus sorsú atyák között magyarok is voltak. Mintegy 20-an működtek az Indiákon, Kaliforniától Paraguayon és Perun át egészen Chiléig, némelyiküknek tudományos munkája is jelentős volt.Az utolsó elbeszéléshez megjegyzendő, hogy Dél-Amerikában nincs tigris, csak jaguár, krokodilfajok is csak Közép-Amerikában élnek, attól délebbre kajmánok.A műsor meghallgatható:https://mediaklikk.hu/kossuth-radio/cikk/2020/07/30/regenyes-tortenelem-magyar-jezsuita-misszionariusok-latin-amerikaban-a-xvii-xviii-szazadban/Lásd még:Eder Ferenc rajzai: http://www.memoriachilena.gob.cl/602/w3-propertyvalue-130015.html